barneforsikring
Store norske leksikon,Økonomi og næringsliv,Bank og finans,Forsikring
Barneforsikring er en form for livsforsikring. Forsikringssummen blir først utbetalt ved forsikredes, det vil si barnets, død etter fylte 14 år eller senest ved en viss alder, for eksempel 60 år. Ved død før 14 år blir de innbetalte premiene betalt tilbake.
For å forebygge at en barneforsikring må oppgis hvis forsørgeren dør eller blir ervervsudyktig før barnet selv kan overta premiebetalingen, gir barneforsikring som regel rett til premiefritagelse i tiden fra forsikringstagerens død eller invaliditet og til barnet når en bestemt alder.Barneforsikring omfatter som regel også en risikoforsikring på forsørgerens liv inntil barnet er fylt 21 år. Rådigheten over en barneforsikring går i alminnelighet automatisk over til barnet selv når det blir myndig. Les mer i Store norske leksikon forsikring